*Precizētas pēc tikšanās ar pašvaldībām,*

*NVO un sociālo pakalpojumu sniedzējiem*

*03.09.2021., 27.09.2021. un 29.12.2021.*

*un pēc tipveida būvprojekta izstrādes*

**Prasības ģimeniskai videi pietuvinātam**

**ilgstošas aprūpes pakalpojumam pensijas vecuma personām**

**Eiropas Savienības atveseļošanās un un noturības mehānisma plāna projektos**

Pakalpojuma sniegšanas vieta tiek veidota kā ģimenes māja integrētā vidē, t.sk. ņemot vērā pašvaldībās esošo vispārējo pakalpojumu (sabiedriskais transports, ārstniecības iestādes, kultūras iestādes, sporta iestādes u.c.) pieejamību. Tās apkārtnē jābūt pastaigu vietām un publiskajām telpām, piemēram, kapella, relaksācijas iespējas, frizieris, fizioterapijas un medicīniskās aprūpes iespējas, nodarbību un brīvā laika pavadīšanas iespējas u.c. infrastruktūra, kas klientam būtu pieejama dzīvojot mājās. Personai ir jābūt iespējai to sasniegt saviem spēkiem vai ar aprūpētāja atbalstu (attālums, ceļi, vides pieejamība).

Pakalpojums nodrošina mājokli, ēdināšanu, drošību, sociālo aprūpi un rehabilitāciju, medikamentu lietošanas uzraudzību, kopības sajūtas radīšanu, ģimenes ārsta vizītes, citi speciālisti – ārpus pakalpojuma sniegšanas vietas/ ārpakalpojumā. Ikdienas ritms tiek iespējami pielāgots ģimenes dzīvei. Pakalpojums veicina personas pašaprūpes spēju uzturēšanu.

Ēkas grupā/dzīvoklī ir dzīvojamā istaba un virtuve, kur uzturas visi, t.sk. darbinieks ar specifiskiem uzdevumiem, vienlaikus katram klientam ir arī sava personiskā telpa - guļamistaba (vienvietīga vai divvietīga). Daļa telpu ir piemērotas guļošiem klientiem, kuriem nodrošina specifisku ikdienas aprūpi, t.sk. medicīnisko (ārpakalpojums). Dzīvojamā istabā jāparedz vieta, piemēram, fizioterapijas u.c. nodarbībām, t.sk. ikrīta vingrošanai un fiziskām aktivitātēm, t.sk. tam nepieciešamajam aprīkojumam un tā glabāšanas iespējām. Dzīvojamai istabai ir jābūt piemērotai gan relaksācijai un mazāk aktīvām nodarbēm, gan mobilākiem un sociāli aktīviem klientiem, kuri iesaistās dažādas kopīgās aktivitātēs.

Vienā pakalpojuma sniegšanas teritorijā maksimums 3 viena stāva ēkas. Vienā ēkā maksimums 16 cilvēki, sadalīti 2 grupās/dzīvokļos – pa astoņi. Ēkā ir aptuveni 40 m2 uz 1 klientu, vidēji 650 m2 ēka.

Katrai grupai atsevišķi ir:

* dzīvojamā istaba, kurā uz ēdienreizēm visi pulcējas pie kopīga galda, paredzot vietu arī aktīvām nodarbībām un mazāk aktīvai brīvā laika pavadīšanai;
* virtuve, kurā ēdienu un dzērienu var pagatavot arī klienti (var būt apvienota ar dzīvojamo istabu, bet jābūt atsevišķam zonējumam un dabiskajam apgaismojumam);
* dalīts sanitārais mezgls pie dzīvojamās istabas – WC un izlietne un atsevišķi vannasistaba, kurā paredzēta iespēja arī guļošu klientu mazgāšanai;
* darba/atpūtas telpa personālam ar galdu, krēslu, datoru, slēdzamu skapi dokumentiem/ medikamentiem, seifu medikamentiem, skapi dažādu lietu glabāšanai (noliktavas funkcija), skapi personīgām lietām, atpūtas krēslu vai dīvānu (abu grupu personāla telpas var būt savienotas);
* guļamistaba ar sanitāro mezglu (14 - 17 m2) 1 līdz 2 cilvēkiem.;
* visām telpām jābūt mājīgām un gaišām;
* telpām jābūt bez sliekšņiem;
* netiek veidota atsevišķa izolācijas telpa.

Uz visu ēku kopā ir:

* priekšnams;
* telpa vai vieta personīgās veļas mazgāšanai un žāvēšanai (t.sk. iespēja klientam pašam izmazgāt personīgo veļu), kā arī apavu kopšanai.
* daudzfunkcionāla telpa, kuru pēc vajadzības var lietot dažādām vajadzībām (vismaz 12 m2), piemēram, individuālām nodarbībām vai konsultācijām, relaksācijai u.tml. Katrā no 4 ēkām šai telpai var būt atšķirīga funkcija.
* terase (~26 m2) un ērta izeja uz to no dzīvojamās istabas, lai veicinātu klientu uzturēšanos svaigā gaisā. Terase var būt apjumta. Šim pašam mērķim jāpielāgo apkārtējā teritorija.

**Guļamistabu un individuālo sanitāro mezglu aprīkojums:**

* funkcionālā gulta (elektriskā) (katram klientam atsevišķi);
* naktsskapītis/naktsgaldiņš (katram klientam atsevišķi);
* skapis, plaukts personīgajām mantām, galds, krēsls, atpūtas krēsls;
* ledusskapis (pēc vajadzības);
* TV ar WiFi (TV kanālu izvēle individuāla);
* autonomā istabu ventilācija ar regulējamu gaisa plūsmu un temperatūru;
* sanitārā mezgla (WC, duša, izlietne) aprīkojums - pielāgots cilvēkiem ar funkcionāliem traucējumiem;
* mobilitātes atbalsta aprīkojums (ratiņkrēsli, staiguļi, balsta stieņi, gultas rāmji, dušas soliņi, Hoyer lifti/ pacēlāji u.c.) pēc vajadzības.

**Koplietošanas telpu aprīkojums:**

* priekšnams – virsdrēbju turētāji, lietussargu turētājs, plaukts apaviem, t.sk. iespēja apsēsties;
* telpa drēbju kopšanai - veļas mazgājamā mašīna, veļas žāvējamā mašīna, gludeklis, gludināmais dēlis, plaukti, drēbju pakaramie u.c. Jāparedz arī aprīkojums telpu uzkopšanai un dezinfekcijai – var glabāties šajā telpā slēdzamā skapī;
* dzīvojamā istaba – galdi, krēsli, atpūtas krēsli, dīvāns, plaukti grāmatām, plaukts katram klientam, kopējais TV, spēles brīvā laika pavadīšanai u.c.
* virtuve – virsma, skapīši vai atviktnes, plaukti, izlietne, ledusskapis, mikroviļnu krāsns, iebūvējamā indukcijas plīts virsma, cepeškrāsns, tvaika nosūcējs, trauku mazgājamā mašīna, elektriskā tējkanna, virtuves un galda piederumi, lai klienti pēc iespējas līdzdarbojas u.c.
* āra mēbeles terasei;
* daudzfunkcionālās telpas aprīkojums.

Ēkā iebūvē bezvadu drošības sistēma - katram klientam un visās koplietošanas telpās (aptuvenam ieskatam - <https://www.youtube.com/watch?v=6kfZQXmg9p8>) Svarīgi, lai sistēmas darbojas ES noteiktajā frekfencē šādām sistēmām, un netraucē citu iekārtu darbību (piemēram, frekfence nepārklājas ar sirds stimulatoru frenfenci).

**Cits aprīkojums drošībai**:

* Drošības pogas sistēma vai cits risinājums personāla izsaukšanai
* Gultas un krēslu atstāšanas detektors
* “Klejotāju” kontrole
* Krišanas dektori
* Medikamentu izdale un kontrole, t.sk.droša medikamentu lietošana, ja klients pats to spēj

Telpu un teritorijas iekārtošanā izmanto universālā dizaina elementus. Visām telpām, ēku ieejai un ceļam līdz ieejai, t.sk. stāvlaukumam jābūt pieejamiem cilvēkiem ar funkcionāliem traucējumiem. Jaunu būvju būvniecības un teritorijas labiekārtošanas ietvaros ir jānodrošina vides un informācijas pieejamība, t.i., jāievēro būvniecības jomas normatīvajos aktos un Vides pieejamības vadlīnijas publiskām būvēm un telpām un publiskajai ārtelpai[[1]](#footnote-1) noteikto. Telpām ir jābūt piemērotām ne tikai tam, ka klienti pārvietojas ar tehniskajiem palīglīdzekļiem, bet arī gultā guļošu klientu pārvietošanai.

**Teritorijas labiekārtošana:**

* iebraucamais ceļš;
* stāvvieta pie ēkas;
* celiņi pastaigām;
* aprīkojums u.c. iespējas brīvā laika pavadīšanai;
* apzaļumošana;
* žogs.

1. <http://sf.lm.gov.lv/lv/vienlidzigas-iespejas/2014-2020/vides-pieejamiba/> [↑](#footnote-ref-1)